CELEX: C2007/020/42
Language: da
Date: 2007-01-27 00:00:00
Title: Sag T-364/06: Sag anlagt den 6. december 2006 — Xinhui Alida Polythene mod Rådet

27.1.2007   
            
            
               DA
            
            
               Den Europæiske Unions Tidende
            
            
               C 20/28
            
         Sag anlagt den 6. december 2006 — Xinhui Alida Polythene mod Rådet
   (Sag T-364/06)
   (2007/C 20/43)
   Processprog: engelsk
   Parter
   
      Sagsøger: Xinhui Alida Polythene Ltd (Xinhui, Folkerepublikken Kina) (ved solicitor C. Munro)
   
      Sagsøgt: Rådet for Den Europæiske Union
   Sagsøgerens/sagsøgernes påstande
   
               —
            
            
               Annullation i henhold til artikel 230 i traktaten om Den Europæiske Union af Rådets forordning (EF) nr. 1425/2006 af 25. september 2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i Malaysia, og
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Rådets forordning (EF) nr. 1425/2006 af 25. september 2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i Malaysia (1).
   Sagsøgeren gør gældende, at Rådet har tilsidesat væsentlige formkrav og begået magtfordrejning ved at vedtage den anfægtede forordning uden behørig hensyntagen til Kommissionens tilgrundliggende procedure.
   Ifølge sagsøgeren har Kommissionen i) ikke behørigt undersøgt klagernes klageadgang og/eller undladt at træffe behørig afgørelse om deres status, ii) taget hensyn til irrelevante oplysninger og/eller undladt at tage foreliggende oplysninger i betragtning, iii) undladt behørigt at vurdere skaden for den pågældende erhvervsgren i Fællesskabet, iv) undladt at fastslå, at der bestod en fællesskabsinteresse i at pålægge indførselstold, og v) tilsidesat sagsøgerens ret til kontradiktion.
   Sagsøgeren har anført, at dette udgør magtfordrejning.
   
      (1)  EUT 2006 L 270, s. 4.